“พาณิชย์” เปิดตัวเลขส่งออกหดตัวเกินคาดมาที่ 7.39% ฟากตัวเลขนำเข้าหดตัว 13.78%
“กระทรวงพาณิชย์” เปิดตัวเลขส่งออกเดือน พ.ย.62 หดตัวเกินคาดที่ 7.39% ฟากตัวเลขนำเข้าหดตัว 13.78% ส่งผลดุลการค้า
“กระทรวงพาณิชย์” เปิดตัวเลขส่งออกเดือน พ.ย.62 หดตัวเกินคาดที่ 7.39% ฟากตัวเลขนำเข้าหดตัว 13.78% ส่งผลดุลการค้า
23 ธ.ค. 2562

สำนักงานนโยบายและยุทธศาสตร์การค้า (สนค.) กระทรวงพาณิชย์ แถลงตัวเลขการค้าระหว่างประเทศของไทยในเดือน พ.ย. 62 โดยการส่งออกยังหดตัวต่อเนื่องที่ -7.39% เมื่อเทียบกับ พ.ย.61 คิดเป็นมูลค่า 19,656.9 ล้านเหรียญสหรัฐฯ จากตลาดคาดส่งออก -5 ถึง -2%
ขณะที่การนำเข้า หดตัว -13.78% คิดเป็นมูลค่า 19,108.1 ล้านเหรียญสหรัฐฯ ดุลการค้าเกินดุล 548.8 ล้านเหรียญสหรัฐฯ
ส่งผลให้ในช่วง 11 เดือนของปี 62 (ม.ค.-พ.ย.) การส่งออกหดตัว -2.77% เทียบกับช่วงเดียวกันของปีก่อน คิดเป็นมูลค่า 227,090.3 ล้านเหรียญสหรัฐฯ ขณะที่การนำเข้าหดตัว -5.22% คิดเป็นมูลค่า 218,081.4 ล้านเหรียญสหรัฐฯ เกินดุลการค้า 9,008.9 ล้านเหรียญสหรัฐฯ